Diari Oficial de la Generalitat Valenciana


Sumari del DOGV 8035, del 09-05-2017 (2017/3792)

RESOLUCIÓ de 18 d'abril de 2017, del rector, per la qual nomena funcionari de carrera el personal que ha superat els cursos d'adaptació del seu règim jurídic a la naturalesa dels llocs que ocupa.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/3792


Data del document
:   18-04-2017

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 18 d'abril de 2017, del rector, per la qual nomena funcionari de carrera el personal que ha superat els cursos d'adaptació del seu règim jurídic a la naturalesa dels llocs que ocupa. [2017/3792]  
En execució de la Sentència número 263/2005, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, per la qual es resol el recurs d'apel·lació amb número de rotlle 341/2004, interposat contra la Sentència número 155/04, dictada amb data 28 de maig de 2014, pel Jutjat Contenciós Administratiu número 7 de València, en el recurs contenciós administratiu número 55/04, en la qual s'estima en part el recurs contenciós administratiu enfront de la desestimació presumpta del recurs entaulat contra la Resolució de 8 d'abril de 2003, per la qual s'excloïa del procediment d'adaptació convocat per la Resolució de la Universitat Politècnica de València de 12 de febrer de 2003 Emilio Isidro Barrio Falcón, així com el reconeixement com a situació jurídica individualitzada del dret del senyor Barrio Falcón a participar en aquest procés de funcionarització de data 12 de febrer de 2003.  
  
Vista la proposta de data 3 d'abril de 2017 de la comissió qualificadora dels cursos d'adaptació del règim jurídic de determinat personal laboral fix al servei de la Universitat Politècnica de València, a la naturalesa dels llocs de treball ocupats, convocats per la Resolució d'aquesta Universitat Politècnica de data 12 de febrer de 2003 (DOGV 4443, 19.02.2003), i verificada la concurrència dels requisits exigits en l'article 8 de la Llei 1/1996, de 26 d'abril, de la Generalitat Valenciana, d'adaptació del règim jurídic del personal de la Generalitat Valenciana a la naturalesa dels llocs que ocupa (DOGV 2738, 30.04.1996), i l'apartat 8é de la Resolució de 12 de gener de 1999 d'aquesta Universitat Politècnica de València, resolc:  
  
Primer  
Nomenar funcionari de carrera del sector d'administració especial del grup C, subgrup C2, Emilio Isidro Barrio Falcón.  
  
Segon  
Atés que l'interessat en l'actualitat es troba en la situació administrativa d'excedència voluntària per interès particular com a personal laboral, aquesta es respectarà i per això es procedeix a declarar Emilio Barrio Falcón en la situació administrativa d'excedència voluntària per interés particular en l'àmbit funcionarial, amb efecte des del dia 15 de maig de 2017.  
  
Contra la present resolució, que posa fi a la via administrativa, la persona interessada pot interposar recurs contenciós administratiu davant del jutjat contenciós administratiu corresponent, en el termini de dos mesos comptadors des de l'endemà de la publicació en el Diari Oficial de la Generalitat Valenciana. Així mateix, amb caràcter potestatiu, es pot interposar recurs de reposició, en el termini d'un mes des de l'endemà de la publicació en el Diari Oficial de la Generalitat Valenciana davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 d'abril de 2017.- El rector: Francisco José Mora Mas.